open-index/open-wikipedia-markdown huggingface dataset:
Who You Love

**Who You Love** (בעברית: **מי שאתה אוהב**) הוא שיר של הזמר ג'ון מאייר, בהשתתפות קייטי פרי, מאלבום האולפן השישי של הזמר, Paradise Valley.
שיר זה הוא השישי באלבום מבחינה כרונולוגית, והסינגל השלישי מהאלבום.

השיר נכתב על ידי מאייר ופרי, והופק על ידי מאייר ודון וואס. הוא הופץ כסינגל ב-3 בספטמבר 2013, ועוסק בקבלת העובדה שאתה מאוהב באדם מסוים. השיר זכה לביקורות חיוביות.

ב-17 בדצמבר 2013, הועלה הקליפ לחשבון היוטיוב של הזמר, ובו נראים זוגות שונים, ביניהם קייטי וג'ון, רוכבים על שור מכני. הקליפ בוים על ידי סופי מולר. בארצות הברית קיבל את תואר הזהב.

## מיקומי שיא

## קישורים חיצוניים

קטגוריה:שירי ג'ון מאייר
קטגוריה:שירי קייטי פרי
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'ון מאייר
קטגוריה:שירים שנכתבו על ידי קייטי פרי
קטגוריה:וידאו קליפים שבוימו על ידי סופי מולר
קטגוריה:בלדות קאנטרי
קטגוריה:סינגלים בהוצאת קולומביה רקורדס
סרוויוס סולפיקיוס רופוס

**סרוויוס סולפיקיוס רופוס** (בלטינית: **Servius Sulpicius Rufus**; סביב 106 לפנה"ס - 43 לפנה"ס) שכונה **למוניה** (**Lemonia**) על שם השבט הרומי שהוא היה מבניו, היה נואם ומשפטן רומי.

רופוס למד רטוריקה עם קיקרו והתלווה אליו לרודוס בשנת 78 לפנה"ס. רופוס לא היה מרוצה מכישורי הנאום שלו ופנה לעיסוק במשפט. רץ לכהונת הקונסול בשנת, אך הפסיד ללוקיוס ליקיניוס מורנה (Lucius Licinius Murena). בשנת 52 רץ פעם שנייה והפעם הצליח להיבחר לקונסול לשנת 51. במלחמת האזרחים של יוליוס קיסר שפרצה בשנת 49 לפנה"ס צידד בקיסר. בשנת 46 לפנה"ס היה לנציב אכאיה. נפטר בשנת 43 לפנה"ס בעודו בשליחות מדינית מטעם הסנאט הרומי למרקוס אנטוניוס במוטינה (כיום מודנה, איטליה)

## קישורים חיצוניים
* 

רופוס
קטגוריה:יוון תחת שלטון רומא
קטגוריה:אישים שחיו במאה ה-1 לפנה"ס
פיקטונים

שמאל|ממוזער|250px|השבטים בגאליה
**פיקטונים** (בלטינית: Pictones) היו שבט גאלי שחי לחופי מפרץ ביסקאיה ולאורך החוף הדרומי של נהר הלואר. בתקופת שלטונו של אוגוסטוס הועבר השטח לפרובינקיית גאליה אקוויטניה. שמה של העיר המודרנית פואטיה נובע משמו של שבט זה.

הפיקטונים מוזכרים לראשונה בספרות בספרו של גאיוס יוליוס קיסר, מלחמת גאליה. הפיקטונים נשלטו על ידי מלך, אך כוחו היה מוגבל. בעת כיבוש גאליה (58 - 50 לפנה"ס) תמכו ביוליוס קיסר וסייעו לו לבנות את ציו בשנת 52, בעת מרד ורקינגטוריקס, הצטרפו חלק מהקפיקטונים למרד. כישורי הלחימה שלהם היו נמוכים והם הובסו עד מהרה על ידי הלגאטוס גאיוס קניניוס רבילוס (Gaius Caninius Rebilus).

לאחר השלמת הכיבוש הרומי, השתלבו היטב באימפריה. מסחרם פרח, במיוחד עם איטליה ועם האי הבריטי.

## קישורים חיצוניים

קטגוריה:מלחמת גאליה
קטגוריה:שבטים גאלים
איידואים

ממוזער|250px|צלמיות של אל ואלה איידואים. אוסף מנזר ז'רמן ד'אוזר
שמאל|ממוזער|250px|השבטים בגאליה
**איידואים** (בלטינית: **Aedui**) היו שבט גאלי גדול, אחד משלושת השבטים הגאלים החשובים ביותר לצד הארוורנים והסקוואנים. שטחיהם נמצאו בין נהרות הסון והלואר. על פי טיטוס ליוויוס השתתפו האיידואים במסעו של בלובסוס לאיטליה ב. לאיידואים היו קשרים מבוססים היטב עם רומא והם אימצו מנהגים רומים רבים.

באמצע המאה ה-1 לפנה"ס ביקשו את עזרת רומא להדיפתו של אריוביסטוס הסואבי. בקשתם הייתה אחד הגורמים לכיבושה של גאליה כולה על ידי יוליוס קיסר שהשתמש בבקשות מעין אלה כדי להצדיק את מלחמת גאליה (58 - 50 לפנה"ס). האיידואים היו נאמנים לקיסר לאורך המלחמה, אך מרדו בו בשנת 52 לפנה"ס והצטרפו לוורקינגטוריקס. התבוסה הגאלית במצור אלסיה הפסיקה את מרד האיידואים.

בשנת 21 לספירה מרדו בשלטונו של טיבריוס תחת מנהיגותו של יוליוס סקרוויר (Julius Sacrovir), אך הובסו על ידי גאיוס סיליוס. בהמשך היו הראשונים מבין הגאלים לקבל את האפשרות להיבחר לסנאט הרומי בעת שלטונו של קלאודיוס.

## ראו גם
* קרניקס

## קישורים חיצוניים

* 

קטגוריה:מלחמת גאליה
קטגוריה:שבטים גאלים
טרוורים

ממוזער|שמאל|שחזור מודרני של בתים טרווריים באלטבורג
שמאל|ממוזער|250px|השבטים בגאליה
**טרוורים** או **טרווירים** (בלטינית: Treveri, Treviri) היו שבט בלגי אשר התגורר בעמק הנמוך של נהר המוזל. הופיעו באזור לכל הפחות בשנת 150 לפנה"ס וייתכן שאף מוקדם יותר. כיום שטחם חופף לשטחה של לוקסמבורג, דרום-מזרח בלגיה וחלקים ממערב גרמניה. שמם הונצח בעיר המודרנית טריר שניצבת במרכז ארצם של הטרוורים.
על פי טקיטוס לטרוורים מוצא גרמאני.

במהלך מלחמת גאליה (58–50 לפנה"ס) התנגדו לכיבוש הרומי. מעודדים מהצלחתו של אמביוריקס בקרב אטואטוקה מרדו בשלטון הרומי המתהווה בחורף שנת 54 ותקפו את המחנה המבוצר של טיטוס לאביינוס. לאביינוס הצליח לחסל את מנהיג המרד, אינדוטיומרוס (Indutiomarus) והמרד נקטע באיבו. 

לאחר הכיבוש הרומי, היו מרכיב חשוב במרד הבטאווי בשנת ארבעת הקיסרים. שירתו בחיל הפרשים הרומי. בעת משבר המאה השלישית ארצם סבלה מפלישות אלמאניות ופרנקיות. כמו כן, היו חלק מהאימפריה הגאלית קצרת הימים. שגשגו בעת שלטונו של קונסטנטינוס וכנסיות רבות נבנו בשטחן.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שבטים גאלים
קטגוריה:מלחמת גאליה
אונלים

250px|ממוזער|שמאל|ארמוריקה
שמאל|ממוזער|250px|השבטים בגאליה
ה**אוּנֶלִים** או בשמם האחר **וֶנֶלִים** (ביוונית: **Οὐένελοι**, אוּאֶנֶלִים; בלטינית: **Unelli** או **Venelli**) היו בני שבט גאלי קדום של יורדי ים שחי בחצי האי קוטנטן (Cotentin), בצפון מערבה של צרפת, בחבל הארץ שנקרא בפי הרומאים ארמוריקה.

יוליוס קיסר מזכיר אותם בספרו "מלחמת גאליה" לצדם של הוונטים, האוסיסמים, הקוריוסוליטים ושבטים גאלים נוספים שחיו לחופו של האוקיינוס האטלנטי ועליו הייתה פרנסתם. הם ושכניהם נכנעו ללא קרב לפובליוס ליקיניוס קראסוס ב-57 לפנה"ס. שנה אחר כך התקוממו יחד עם שבטים גאלים אחרים נגד השלטון הרומי, ומנהיגם, וירידוביקס, עמד בראש הצבא המשותף לשבטים המורדים באזורם, שכלל גם את האולרקים, האבורוביקים והלקסובים. קיסר שיגר נגדם ונגד שכניהם את קווינטוס טיטוריוס סבינוס (Sabinus) ועימו שלושה לגיונות. 

סבינוס הקים את מחנהו על גבול ארץ האונלים והמתין לראות כיצד יתפתחו הדברים. ניסיון העבר לימד שצבאות גאלים גדולים לא היו מסוגלים להישאר בשדה הקרב לאורך זמן והזמן פעל לטובתו של סבינוס. וירידוביקס, שהקים את מחנה הגאלים מרחק שני מילין בלבד ממחנה הרומאים, ניסה למשוך את סבינוס לקרב, אך סבינוס נותר איתן בדעתו ולא יצא לקראתו. וירידוביקס, מצידו, לא רצה לתקוף את המחנה הרומאי המבוצר. כדי למשוך את וירידוביקס לתקוף את המחנה ובכך לתת את היתרון לרומאים, הגה סבינוס תחבולה. הוא שלח גאלי ששירת בחיל העזר שלו כדי שזה יתחזה לעריק ויספר לווירידוביקס שרוחו של הצבא הרומי נפלה וסבינוס מתכוון לסגת. הגאלים השתכנעו שדברי העריק אמיתיים, במיוחד נוכח התנהגותו הפסיבית של סבינוס שלא יצא לקרב בשדה הפתוח נגד הגאלים.

הגאלים הנלהבים החלו לאסוף קוצים ושיחים כדי למלא את החפיר שנחפר סביב המחנה הרומי והתכוננו להסתערות. סבינוס, שהיה מודע היטב לתוכניותיהם, המתין עם צבאו מוכן לעימות. כשהגיע זמן ההתקפה, רצו הגאלים רצו לעבר חומות המחנה כדי לצמצם את הפגיעה מכלי ארטילריה רומאים והגיעו חסרי נשימה. ברגע זה הורה סבינוס על גיחה מחוץ לשערי המחנה. ההפתעה הייתה מוחלטת. הגאלים התשושים מהריצה לא ציפו להתקפת הפתע ונשברו. הרומאים רדפו אחרי הגאלים הנסים על נפשם וטבחו ברבים מהם. לאחר תבוסת הצבא המשותף, התפרקה הקואליציה הגאלית וסבינוס כבש את שטחיהם.

ב-52 לפנה"ס, תוך כדי המרד הגאלי הגדול בהנהגת ורקינגטוריקס, שלחו האונלים כוח המונה 6000 חיילים כדי להילחם ברומאים הצרים על אלסיה. המרד דוכא בסופו של דבר, והאונלים – יחד עם השבטים הגאלים האחרים – הוכנעו.

## לקריאה נוספת
* יוליוס קיסר. **[[מלחמת גאליה (ספר)|מלחמת גאליה]]** בשבעה ספרים, בצירוף ספר שמיני מאת אבלוס הירציוס. תרגם מן המקור הרומי והוסיף מבוא, הערות ומפתח שמות נ' רבן, תל אביב, הוצאת יבנה, תשי"ט (1958).
* גאיוס יוליוס קיסר. **מלחמת גאליה**. תרגום מלטינית, מבוא והערות משה ליפשיץ. ירושלים, הוצאת כרמל, תשע"ב (2011).

* Caesar. *The Gallic War*. Translated by H.J. Edwards. Loeb Classical Library. Cambridge (MA), Harvard University Press, and London, William Heinemann, 1917. Facsimile copy in: Hathi Trust Digital Library.
* *s.v.* **[http://www.perseus.tufts.edu/hopper/text?doc=Perseus:text:1999.04.0064:id=unelli-geo Unelli]** in: William Smith (editor). *Dictionary of Greek and Roman Geography*. 1854. Digitized copy in Perseus.tufts.edu.


## קישורים חיצוניים

## הערות שוליים

קטגוריה:שבטים גאלים
קטגוריה:מלחמת גאליה
מרקוס ליקיניוס קראסוס (קווסטור)

**מרקוס ליקיניוס קראסוס** (בלטינית: **Marcus Licinius Crassus**  86 לפנה"ס או 85 לפנה"ס - 49 לפנה"ס) היה בנו הבכור של מרקוס ליקיניוס קראסוס, בן בריתו הפוליטי של יוליוס קיסר. מרקוס קראסוס נבחר לקווסטור ושירת בצבאו של יוליוס קיסר במהלך מלחמת גאליה, אך לא התבלט בה. לאחר מותם של אביו ואחיו, פובליוס ליקיניוס קראסוס בקרב חרן בשנת 53 לפנה"ס, המשיך לתמוך בקיסר במהלך מלחמת האזרחים שפרצה בשנת 49 לפנה"ס, עת קודם לדרגת לגאטוס והיה לנציב גאליה קיסאלפינה.

קראסוס
קראסוס
הלגיון התשיעי היספנה

**הלגיון התשיעי היספנה** (בלטינית: Legio IX Hispana) היה לגיון של הצבא הרומי. 

הלגיון גויס על ידי גנאיוס פומפיוס בשנת 65 לפנה"ס בספרד הלגיון נלחם במלחמת גאליה (58 לפנה"ס - 50 לפנה"ס) והשתתף בכל האירועים החשובים של המלחמה. הלגיון לא השתתף בפלישה הראשונה של קיסר לבריטניה ונותר מאחור בגאליה. נלחם בקרב ביבראקטה ובמצור על אלסיה. לאחר מכן, תמך בקיסר במלחמת האזרחים נגד גנאיוס פומפיוס. לאחר סיום המלחמה נלחם נגד סקסטוס פומפיוס בסיציליה. הלגיון תמך באוקטוויאנוס במלחמה האחרונה של הרפובליקה הרומית ונכח בקרב אקטיום. לאחר מכן, השתתף במלחמות הקנטבריות נגד שבטים ספרדים ושם קיבל את הכינוי שלו "היספנה" - ספרדי. לאחר ניצחון רומי במלחמה הוצב על גדות הריין. לאחר התבוסה הרומית בקרב טאוטובורג הוצב בפאנוניה.

הלגיון השתתף בפלישה הרומית לבריטניה בשנת 43 לספירה תחת פיקודו של המצביא אולוס פלוטיוס (Aulus Plautius) ונותר בה. הלגיון ספג תבוסה קשה במהלך מרד בודיקיאה בשנת 61 לספירה וקיבל תגבורת כוח אדם מהלגיונות המוצבים ליד הגבול הגרמאני.

הלגיון נעלם במהלך המאה ה-2 אם כי גורלו לא ידוע בוודאות. ייתכן שהושמד במהלך מרד בר כוכבא או במלחמה נגד האימפריה הפרתית, אך אין לכך עדות חותכת. העדות הפיזית האחרונה לקיומו היא אבן משנת 108 לספירה שנמצאה בחפירה ארכאולוגית שבוצעה במחנה רומי ביורק.

ראיות נסיבתיות מצביעות על כך שהמשיך לשרת עד אמצע המאה ה-2 לספירה והוא לא נמצא ברשומותיו של מרקוס אורליוס (שלט בין 161 ל-180) מכאן שהושמד מתישהו במחצית הראשונה של המאה ה-2 לספירה.

גורלו המסתורי של הלגיון שימש קרקע פורייה לאזכוריו בספרות ובקולנוע והופיע בעשרות ספרים, סרטים וסדרות טלוויזיה.

## קישורים חיצוניים

* livius.org תולדות הלגיון באתר ליוויוס 
* 

קטגוריה:ערכים שבהם תבנית בריטניקה אינה מתאימה
תשיעי
קטגוריה:מלחמת גאליה
קטגוריה:בריטניה (פרובינקיה רומית)
C--

**c--** (נהגת כ**סי מינוס מינוס**) היא שפת תכנות שנוצרה ב-1988 על ידי סיימון פייטון ג'ונס ונורמן רמסי, המבוססת על שפת C. השפה לא מיועדת להיכתב על ידי מתכנתים אנושיים, אלא להיווצר על ידי מהדרים לשפות עיליות מאוד על מנת להקל על העבודה בהפקת קוד מכונה. שלא כמו שפות ביניים רבות, השפה נכתבת בטקסט ASCII, ולא בבייטקוד או בפורמט בינארי אחר.
שם השפה הוא מעין בדיחה, ובא לבטא את העובדה ש־C--&lrm; היא צורה מצומצמת לשפת C, כמו ש־C++&lrm; היא צורה מורחבת של שפת C. (בשפת C, האופרטורים -- ו־++ מציינים "הקטנה ב-1" ו־"הגדלה ב-1" בהתאמה.)

הגרסה הראשונה פורסמה ב-1988, והגרסה האחרונה, גרסה 2.0, פורסמה במאי 2005.

## ראו גם
* C++
* BCPL

## קישורים חיצוניים
* 

קטגוריה:שפות תכנות
קטגוריה:שפות C
רמים

**רמים** (בלטינית: Remi) היו שבט בלגי מאזור העיר ריימס הצרפתית שקיבלה את שמה משבט הזה. הרמים היו שבט גדול וחזק ונלחמו בתדירות גבוהה נגד הפאריסים והסנונים. נודעו כפרשים טובים. היו בעלי קשרים חזקים לגאליה קלטיקה ותרבותם דומה לתרבות הגאלית, בניגוד לתרבות הבלגית שהושפעה רבות מהתרבות הגראמנית.

במהלך מלחמת גאליה (58 לפנה"ס - 50 לפנה"ס) קשרו את גורלם בקיסר ונותרו נאמנים לו גם ברגעים הקשים כמו מרד אמביוריקס וורקינגטוריקס. נאמנותם השתלמה והאופידום העיקרי שלהם (דורוקונטורום; כיום ריימס) היה לבירת גאליה בלגיקה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מלחמת גאליה
קטגוריה:גאלים
יאנוש קמני

**יאנוש קמני מדיארדיירה-מונושטורי** ; (בהונגרית: **Magyargyerőmonostori Kemény János**;  14 בדצמבר 1607 מדיארביקיש, בימינו ביקיש, במחוז מורש 23 בינואר 1662 סאסנאג'סלש) היה אציל הונגרי, איש צבא וסופר מטרנסילבניה, שכיהן כשליט טרנסילבניה בשנים 1660–1662.

## חייו
קמני היה צאצא למשפחת אצילים ידועה בטרנסילבניה. לפי הכרוניקה ההונגרית של גאשאפר הלטאי Magyar Cronica, אחד מאבות משפחת קמני, שימון קמני, היה הלוחם שהתחפש למפקדו יאנוש הוניאדי ונהרג על ידי הטורקים במקומו. אביו של יאנוש קמני היה בולדיז'אר קמני.
קמני מילא תפקידים פוליטיים וצבאיים בנסיכות טרנסילבניה, בימי שלטונם של הנסיכים גאבור בתלן וג'רג' ראקוצי הראשון.

תחת שלטון ג'רג' ראקוצי השני קמני הפך ליועץ הראשי של הנסיך וניהל עבורו מסעות צבאיים בנסיכות מולדובה ב-1653 ובפולין ב-1657, כשהמסע השני נועד להשיג לראקוצי את כתר המלכות של פולין. האימפריה העות'מאנית התנגדה בתוקף לשאיפות הפולניות של ראקוצי ואסרה על כל פעילות צבאית מסוג זה נגד פולין. גם יאנוש קמני בעצמו ניסה להניא את השליט מהיוזמה הצבאית הנ"ל ופיקד באי רצון על המסע בפולין. המסע הסתיים בכישלון חרוץ:צבאו של קמני, שננטש על ידי בני הברית השוודים, נפל בשבי בידי הטטרים של קרים.
קמני עצמו היה שבוי בידי הטטרים עד אוגוסט 1659 כששוחרר תמורת כופר ענק. בימי השבי כתב קמני אוטוביוגרפיה בהונגרית, הנחשבת לאחד מנכסי צאן הברזל של הספרות הממוריאליסטית ההונגרית במאה ה-17.

בשובו לטרנסילבניה, קמני מצא מדינה קרועה בין שאפתנותו של ג'רג' ראקוצי השני, שלא היה מוכן להתפטר, לתומכים בטוענים הרבים לכתר.
הטורקים העות'מאנים לא סלחו לטרנסילבנים על אי הציות לפקודותיהם. "השער הנשגב" לא הכירה שוב בזכות הפרלמנט (הדיאטה) הטרנסילבני לבחור בשליט. משראה זאת ולאחר הפהשיטות החוזרות ונשנות של הטורקים ושל בני בריתם הטטרים של קרים לטרנסילבניה, קמני חשש מאוד לאבדן האוטונומיה של מולדתו והחליט לפנות לעזרת ההבסבורגים.

ב-1 בינואר 1661 אחרי שהשליט אקוש ברצ'אי, איש הטורקים, נאלץ להתפטר, הדיאטה הטרנסילבנית בחרה ביאנוש קמני לשליט. באפריל 1661 הדיאטה הטרנסילבנית, בראשות קמני, הכריזה על השתחררות מדינתו מחסות העות'מאנים וקראה לעזרתה של אוסטריה. כתגובה, ביוני 1661 הותקפה טרנסילבניה על ידי צבא טורקי-טטרי גדול. קמני הובס ואולץ להימלט לשטח הונגריה שבשליטה הבסבורגית. הטורקים העלו את מיהאי אפּאפי על כס הנסיכות של טרנסילבניה. בהתחלת ספטמבר 1661 שב יאנוש קמני לטרנסילבניה, כשהוא מלווה בכוח צבאי אוסטרי בפיקוד הגנרל ריימונדו מונטקוקולי. אולם במהרה ננטש על ידי האוסטרים ונהרג בקרב נאג'סלש נגד הטורקים.

## לקריאה נוספת

* *Kemény János és Bethlen Miklós művei*, Budapest 1980 Szépirodalmi Kiadó
*Magyar Életrajzi Lexikon 1000-1990 online Javított, átdolgozott kiadás,Főszerkesztő: Kenyeres Ágnes


## קישורים חיצוניים

* ויקיטקסט:כתבי יאנוש קמני באתר לספרות הקלאסית ההונגרית
* ערך בלקסיקון ביוגרפי הונגרי

## הערות שוליים

קטגוריה:אצולה הונגרית
קטגוריה:שליטי טרנסילבניה
קטגוריה:ילידי 1607
קטגוריה:נפטרים ב-1662
אמביוריקס

[ממוזער|פסלו של אמביוריקס ממוקם בעיר [בלגיה|הבלגית טונגרן]]
**אמביוריקס** (בלטינית: **Ambiorix**) היה מלך גאלי ששלט יחד עם שותפו לשלטון, קאטיבולקוס, על השבט הגאלי האבורונים שישב באזור הבלגי של גאליה במאה הראשונה לפני הספירה. אמביוריקס מוכר לנו בעיקר בזכות ספרו של יוליוס קיסר, מלחמת גאליה, בו מתאר קיסר את כיבוש גאליה על ידו, ומלחמתו בשבטים השונים שבהתנגדותם הוא נתקל. בספרו מציין קיסר את אמביוריקס ואת שבטו האבורונים, כשבט החשוב ביותר מבין השבטים הגרמאנים בם נלחם.
בזמן ההתעוררות הלאומית ששטפה את מדינות אירופה במאה ה-19, הפך אמביוריקס לסמל בלגי לאומי חשוב בזכות התמרדותו ההירואית כנגד קיסר שמתוארת בפירוט בספר מלחמת גאליה.

## מלחמת גאליה
### רקע לפרוץ המרד
ב-57 לפנה"ס כבש קיסר את גאליה לרבות החלק הבלגי שלה (שמורכב מבלגיה של ימינו, צפון צרפת, לוקסמבורג, חלק מהולנד שמתחת לנהר הריין וחלקו הדרום-מערבי של דרום הריין-ווסטפליה של גרמניה). מספר שבטים אכלסו שטח זה ונהגו להילחם אחד בשני באופן קבוע. האבורונים נשלטו על ידי אמביוריקס וקאטיבולקוס. ניתן להניח שבתחילה היו האבורונים אסירי תודה לרומאים, שכן הרומאים שחררו את כל השבטים מיחסי השליטה שהיו מקובלים ביניהם, הווה אומר - שום שבט אינו נמצא תחת חסותו של שבט אחר. זאת משום דרישת הרומאים עם כניסתם כי על השבטים להיות כפופים כולם לרומא בלבד. טענה זו מקבלת אישוש מהעובדה שלא שמענו על התנגדות השבטים הבלגים לרומאים וכניסתם לשטח שלוש שנים מתחילת הכיבוש. במשך 3 שנים לא היו עימותים בין השבטים לרומאים. בשנת 54 לפנה"ס כוחותיו של קיסר אשר שבו למגוריהם לאחר המערכה בבריטניה נזקקו באופן דחוף למזון. לפיכך השבטים המקומיים אולצו להעביר חלקים מיבולם, שלא היה מוצלח באותה השנה, ללגיונות הרומיים. נושא זה גרם לתסיסה רבה בקרב השבטים כלפי הרומאים. בעקבות התסיסה, חבר אמביוריקס לקאטיבולקוס בתוכנית להתקוממות כנגד הכוחות הרומאיים ששלטו באזור.

### מרידה ברומאים

### נקמתו של קיסר

## תוצאות פועלו

## מקורות
### מקור ראשוני
* גאיוס יוליוס קיסר, **[[מלחמת גאליה]]** תרגום מלטינית, מבוא והערות משה ליפשיץ. ירושלים, הוצאת כרמל, תשע"ב (2011). (גרסה דיגיטלית של הספר בפרויקט גוטנברג) 
* יוליוס קיסר, **מלחמת גאליה** בשבעה ספרים, בצירוף ספר שמיני מאת אולוס הירטיוס. תרגם מן המקור הרומי והוסיף מבוא, הערות ומפתח שמות: נ' רבן, תל אביב, יבנה, תשי"ט (1958).
* קאסיוס דיו, **[http://penelope.uchicago.edu/Thayer/E/Roman/Texts/Cassius_Dio/home.html היסטוריה]** (תרגום לאנגלית)

### מקור משני
* **[http://www.livius.org/am-ao/ambiorix/ambiorix.html אמביוריקס]**, מאמר על המצביא הגאלי מאת ג'ונה לנדרינג (Jona Lendering), מבוסס על ספרו של לנדרינג *Edge of Empire* אודות הגבול הבלגי של האימפריה הרומית.
* **[http://www.historyofwar.org/articles/people_ambiorix.html אמביוריקס 53-54 לפנה"ס]**, מאמר מאת ד"ר ג'ון ריקארד (היסטוריון של ימי הביניים), Rickard, J (26 March 2009), Ambiorix, fl.54-53 B.C. 
* **[http://books.google.co.il/books?id=wCOJfTB7HtgC&pg=PA3&lpg=PA3&dq=Ambiorix++Eburones&source=bl&ots=JNGhZ3q0it&sig=7DpnK3oLzBgtiyrZSArHD_DPkSs&hl=iw&sa=X&ei=XeC_UquiNo_07Abfw4GoAQ&ved=0CDoQ6AEwAjgK#v=onepage&q=Ambiorix%20%20Eburones&f=false The Fall of the Roman Empire: A New History of Rome and the Barbarians]**, מאת Peter Heathe, Oxford University Press,  28 באוקטובר 2005

## לקריאה נוספת
* מלחמת גאליה

## קישורים חיצוניים

* 

## הערות שוליים

קטגוריה:בלגים (עם עתיק)
קטגוריה:שבטים גרמאניים
קטגוריה:אישים שחיו במאה ה-1 לפנה"ס
קטגוריה:מלחמת גאליה
כביש A1 (בריטניה)

**כביש A1** הוא הכביש הארוך ביותר בממלכה המאוחדת ואורכו הוא 660 קילומטר. הוא מחבר את לונדון, בירת אנגליה ובריטניה, עם אדינבורו, בירת סקוטלנד. הכביש עובר בצפון לונדון, הטפילד, וולווין גרדן סיטי, סטוונג', לצ'וורת', הנטינגטון, פיטרבורו, גרנטהאם, ניורק על הטרנט, ראטפורד, דונקסטר, לידס, יורק, ריפון, דרלינגטון, גייטסהד, ניוקאסל ובריק על הטוויד.

ה-A1 הוא עורק תחבורה חשוב בבריטניה ואף חלקים ממנו הפכו לכביש מהיר בסימול (M) A1. לאורך נתיבו עובר גם קו הרכבת החוף המזרחי הראשי המחבר אף הוא את לונדון לאדינבורו ועובר דרך רבים מאותם מרזים עירוניים כמו ה-A1.

## ראו גם
*כביש A2
*כביש A3
*כביש A4
*כביש A5
*כביש A6

## קישורים חיצוניים

*כביש ה-A1 באתר *SABRE*

## הערות שוליים

קטגוריה:הממלכה המאוחדת: כבישים
כביש A2 (בריטניה)

**כביש A2**, הידוע גם בשם **דרך דובר**, הוא כביש ראשי בדרום מזרח אנגליה, המחבר את לונדון, הבירה, עם תעלת למאנש דרך נמל דובר שבמחוז קנט. דרך זו מחברת את לונדון לשאר יבשת אירופה דרך התעלה למטרת העברת סחורות.

## ראו גם
*כביש A1
*כביש A3
*כביש A4
*כביש A5

## קישורים חיצוניים

* כביש ה-A2 באתר 'כבישי סאייבר'.
## הערות שוליים

קטגוריה:הממלכה המאוחדת: כבישים
כביש A3 (בריטניה)

**כביש A3**, הידוע גם בשם **דרך פורטסמות**' הוא כביש ראשי המחבר את לונדון, בירת אנגליה, עם העיר פורטסמות' וחולף בסמוך לקינגסטון שעל נהר התמזה, גילדפורד, האסלמר ופטרספילד. לרוב אורכו, המשתרע על פני 108 קילומטרים, הכביש מוגדר כ-Trunk road ולפיכך מנוהל בידי Highways Agency. הוא נבנה לכל אורכו ככביש דו נתיבי. 

## ראו גם
*כביש A1
*כביש A2
*כביש A4
*כביש A5

## קישורים חיצוניים

* כביש ה-A3 באתר 'כבישי סאייבר'.

קטגוריה:הממלכה המאוחדת: כבישים
הרפורמה הכלכלית בברית המועצות (1965)

** הרפורמה הכלכלית בברית המועצות** (ברוסית: **Экономи́ческая рефо́рма 1965 года**) הייתה רפורמה נרחבת בניהול המשק שבוצעה בשנים 1965–1970. היא ידועה גם כ**רפורמת קוסיגין** (שהיה ראש הממשלה באותן שנים) ובמערב כ**רפורמת ליברמן** (על שמו של יבסיי גריגורוביץ' ליברמן שפרסם לראשונה את העקרונות).

## רקע
לקראת מחצית שנות ה-60 כלכלת ברית המועצות כללה כ-300 ענפי תעשייה, 47 אלף מפעלים וארגונים כלכליים וכ-12,800 חברות בנייה. ראשי המשק ניסו למצוא דרך לניצול מלא של יתרונות הכלכלה הריכוזית. לצורך כך הם חיפשו דרכים לשיפור אפקטיביות של שעות העבודה וניצול מרבי של המשאבים. היה ברור שהשיטה הקיימת אינה גורמת למנהלי המפעלים לעלות את התפוקה ולהכניס לשימוש שיטות ייצור מתקדמות. כמו כן הדעה הרווחת הייתה ששינוי שבוצע על ידי ניקיטה חרושצ'וב בסוף שנות ה-50 כאשר הוא ביטל משרדי תעשייה ענפיים כלל-ארציים ובמקומם הקים מועצות אזוריות לניהול המשק נכשל.

עקרונות הרפורמה פורסמו לראשונה על ידי פרופסור לכלכלה של אוניברסיטת חרקוב יבסיי גריגורוביץ' ליברמן במאמרו בעיתון פראבדה. מספר כלכלנים סובייטים בולטים לרבות לב לאונטייב תמכו בעקרונות שפרסם ליברמן, אחרים התנגדו. לצורך בדיקה יישומית של העקרונות, הם הופעלו במספר מפעלים כניסיון ניהולי והצלחות היו מהירות. כחלופה אחרת הוצאו רעיונות של כלכלן ויקטור גלושקוב שהציע להכניס את כול הנתונים למערכת מחשוב מתקדמת. לאור העלויות הגבוהות של יישום רעיונותיו הם לא התקבלו.

## עקרונות הרפורמה
הרפורמה התבססה על 5 עקרונות:
* ביטול מועצות אזוריות לניהול המשק שהוקמו בשנת 1957.
* הקטנה של מדדים תכנוניים של המפעל מ-30 ל-9.
* הרחבת חופש כלכלי של ארגונים כלכליים. כול מפעל היה יכול להחליט בעצמו על איזה פריטים הוא מתרכז בקו הייצור ולחתום על חוזים דו-צדדיים עם מפעלים אחרים. הפרת חוזה מסוג זה הייתה מלווה בקנס כבד.
* בראש הערכת פעילות הארגון הועמדו רווח וכלכליות. על חשבון הרווחים מפעל היה יכול להפנות כספים לרווחת העובדים.
* מערכת המחירים הייתה צריכה לאפשר יעילות כלכלית של הארגון.

בתחום החקלאות, מחירים שבהם הממשל קנה תוצרת חקלאית הוגדלו פי 2, היה ניתן לשלם בנפרד לסחורה שסופקה מעבר לתוכנית והוקטנו באופן ניכר עלויות חלקי חילוף למכונות חקלאיות.

תיאור השיטה החדשה נכלל בחוקה חדשה שאושרה בשנת 1977.

## יישום הרפורמה
יישום הרפורמה בוצע במהלך חומש עד לשנת 1970. באפריל 1969 בשיטה חדשה פעלו 32 אלף מפעלים שיצרו כ-77% מכלל תוצרת של המדינה. בחומש זה גידול התוצרת התעשייתית הגיע לכ-6.1% בשנה וזו הייתה רמה גבוהה מאוד שלא הושגה באף חומש אחר במהלך תקופת שלטונו של ליאוניד ברז'נייב.

אומנם לאחר שנת 1970 קידום הרפורמה נעצר. לכך היו מספר סיבות: ניקולאי פודגורני התנגד לתחילת הרפורמה, ניקולאי טיחונוב שהייתה לו השפעה גדולה על הכלכלה היה יריב של קוסיגין, דמיטרי אוסטינוב דרש הגדלה של משאבים שמופנים לפיתוח תעשייה ביטחונית. הגדלת רווחים ממכירת נפט השפיעה גם על התמריצים לשיפור יעילות המשק. בשנת 1971 אלכסיי קוסיגין ציין בשיחה עם ראש ממשלת צ'כוסלובקיה שקידום הרפורמה הופסק ובניהול המשק נמצאים אנשים שלא מעוניינים לקדם אותה.

קטגוריה:ברית המועצות: כלכלה
קטגוריה:1965 בברית המועצות
קטגוריה:רפורמות
כביש A4 (בריטניה)

**כביש A4**, הידוע גם בשם **הדרך המערבית הגדולה**, הוא כביש ראשי באנגליה המחבר את הבירה לונדון עם אבונמאות' בפאתי העיר בריסטול לחופי תעלת בריסטול.

## ראו גם
* כביש A1
* כביש A2
* כביש A3
* כביש A5
* הרכבת המערבית הגדולה

## קישורים חיצוניים

* כביש ה-A4 באתר 'כבישי סאייבר'.

קטגוריה:הממלכה המאוחדת: כבישים
אולפני אלרום

**אולפני תרגום אלרום בע"מ** היא חברה ישראלית להפקת כתוביות, תרגום והפקת DCP. החברה פועלת בקיבוץ אל-רום שברמת הגולן.

במקום בקיבוץ אל-רום פועל מוזיאון "חוויה מהסרטים" בו ניתן לצפות בסרט תלת-ממד המתאר את תהליך הפקת התרגום והכתוביות בסרטים.

## היסטוריה

### אולפן תרגום
החברה הוקמה ב-1983, והתמקדה בתחילה בהפקת כתוביות לסרטי 16 מ"מ. ב-1998 החלה לעסוק גם בגיור של משחקי מחשב ותוכנה. ב-2004 הוקמה שלוחה של החברה במנהטן, ניו יורק, שעיסוקה העיקרי הוא הפקת כתוביות לכבדי שמיעה ושירותי תרגום.

החברה מעסיקה כיום למעלה מ-70 עובדים, בקיבוץ אל-רום ובניו יורק. בין לקוחות האולפנים ניתן למנות חברות הפצה ישראליות, חברות הלוויין והכבלים yes ו-HOT, וכן חברות הפצה בארץ ובעולם.

בשנת 2020 הוחלט בקיבוץ אל-רום על מכירת החברה. חמישה עובדי אולפנים ותיקים התאגדו לשותפות במטרה להמשיך ולהפעיל את אולפני אלרום.

ב-1 באפריל 2021 החלו אולפני אלרום לפעול במתכונת חדשה, כאשר עובדי החברה הם גם הבעלים, לאחר שרכשו את הזכויות מקיבוץ אל-רום.

### אולפן דיבוב
בשנת 1996 רכשו אלרום את אולפן הדיבוב והסאונד "**אולפנטו בע"מ**". האולפן הוקם ב-1991 בתל אביב, והיה בבעלותו של המדבב יוני חן, עד לפטירתו ב-1995. לפני הרכישה הסופית של אלרום ב-1997 האולפן לעיתים נקרא בשם "**אלרום-אולפנטו**".

בין שנת 1992 ל-2016 נוהלה מחלקת הדיבוב על ידי הבמאי שרון כהן. לאחר מכן פתח אולפן דיבוב משלו, SC Produb.

משנת 2004, קיבלו אלרום זכויות הדיבוב של תוכני חברת וולט דיסני. לאחר פרישתה של שפרירה זכאי מעסקי הדיבוב ב-2009, הפכו להיות ספקי הדיבוב העיקריים של דיסני, לצד אולפני דאבי דאב. בנוסף, סיפקו את שירותיהם לאולפנים נוספים, כגון יוניברסל, כמו גם לערוצי הטלוויזיה הופ! וניקלודיאון.

חברות הדיבוב והכתוביות התפצלו לכאורה בינואר 2021, אם כי עדיין נקראו באותו השם. בתחילת 2023, אולפן הדיבוב שינה את שמו ל**פרפקט וויסס** (**Perfect Voices**), ואף התחיל להפיק דיבובים בגרמנית עבור חברת RTL Deutschland .

אולפן הדיבוב נסגר ב-30 באפריל 2024.

## קישורים חיצוניים

* 
* 

## הערות שוליים

קטגוריה:תרגום
קטגוריה:אולפני הקלטות
קטגוריה:אולפני דיבוב בישראל
קטגוריה:חברות ישראליות
קטגוריה:התעשייה הקיבוצית
קטגוריה:קיבוצים: מוזיאונים
קטגוריה:מוזיאונים בגולן
קטגוריה:רמת הגולן: חברות
קטגוריה:ישראל: חברות שהוקמו ב-1983
2013 בטלוויזיה בישראל

## פרסים
### פרס האקדמיה לטלוויזיה

* מיני סדרת דרמה: אבודים באסיה (yes)
* סדרת הדרמה: שטיסל (yes)
* הסדרה הקומית: הפרלמנט (ערוץ 2, קשת)
* תוכנית המציאות: אקס פקטור ישראל (ערוץ 2, רשת)
* תוכנית הדוקו-ריאליטי: מחוברים+ (HOT)
* תוכנית הבידור והשעשועון: מצב האומה (ערוץ 2, רשת)
* סדרת הילדים ונוער: החממה (ניקלודיאון yes)
* תוכנית אקטואליה ו/או תחקיר ו/או חדשות: עובדה (ערוץ 2, קשת)
* תוכנית אולפן לילדים ולנוער: פרויקט הלהקה (ערוץ הילדים)

## תוכניות וסדרות ששודרו בשנה

## ערוצים חדשים
* ערוץ 25 (לימים הערוץ הים תיכוני) (yes)
* ערוץ מאיר
* Trace ספורט
* דיסני ג'וניור ישראל
* ערוץ דיסקברי
* ערוץ זום (yes)
* ערוץ הכלבים, קהל היעד, כמשתמע משמו, הם כלבים. הערוץ עלה ב-15 בינואר ושודר למשך שנה בלבד.

## נפטרו
* 2 בינואר – זהרירה חריפאי, שחקנית תיאטרון וקולנוע ישראלית (נולדה ב-1929)
* 14 בפברואר – נורית כהן, שחקנית ומדבבת ישראלית (נולדה ב-1939)
* 25 במאי – חנן עזרן, עיתונאי ומגיש טלוויזיה (נולד ב-1951)
* 10 ביוני – יצחק שמעוני, עורך, שדרן רדיו ומנחה טלוויזיה (נולד ב-1926)
* 3 בדצמבר – ספי ריבלין, שחקן וקומיקאי ישראלי (נולד ב-1947)

טלוויזיה
קטגוריה:שנים בטלוויזיה בישראל
אינגוור אמביורנסן

**אינגוור אמביורנסן** (בנורווגית: **Ingvar Ambjørnsen**; 20 במאי 1956 – 19 ביולי 2025) היה סופר נורווגי שזכה בפרסים רבים.

אמביורנסן היה מוכר במיוחד בזכות סדרת ספרי "אלינג". ספר אחד מהסדרה תורגם לעברית ויצא לאור בשם "אחים בדם", בהוצאת שוקן, ואף עובד להצגה בשם "אלינג" בתיאטרון הבימה. סרט נורווגי בשם "אלינג" היה מועמד לפרס האוסקר לסרט הזר הטוב ביותר בשנת 2002.

רומן הביכורים של אמביורנסן היה רומן חצי-אוטוביוגרפי בשם "השורה ה-23" ("23-salen"), בו ביקר את נסיונותיה של ממשלת נורווגיה לטפל בסובלים ממחלות פסיכיאטריות. בכל הרומנים שלו, אמביורנסן סיפר את סיפורם של החריגים.

מאז 1985 ועד למותו, אמביורנסן התגורר בהמבורג, גרמניה.

## מספריו
### סדרת אלינג
* **Utsikt til paradiset**  (מילולית: נוף גן עדן) (1993)
* **Fugledansen**  (1995)
* **Brødre i blodet**  (1996) – בעברית: **אחים בדם**. תרגום מנורווגית: דנה כספי. הוצאת שוקן (2000)
* **Elsk meg i morgen**  (מילולית: אהוב אותי מחר) (1999)

### סדרת Pelle og Proffen
* **Kjempene faller**  (רומן, 1987)
* **Døden på Oslo S**  (רומן, 1988)
* **Giftige løgner**  (רומן, 1989)
* **Sannhet til salgs**  (רומן, 1990)
* **De blå ulvene**  (רומן, 1991)
* **Flammer i snø**  (רומן, 1992)
* **Etter orkanen**  (רומן, 1993)
* **Hevnen fra himmelen**  (רומן, 1994)
* **Storbyens stemme**  (רומן, 1994)
* **Mordet på Aker Brygge**  (אלבום, 1995)

### סדרת Samson og Roberto
* **Arven etter Rin-Tin-Tei**  (רומן, 1998)
* **Krakilske kamerater**  (רומן, 1999)
* **Pater Pietros hemmelighet**  (רומן, 2000)

## קישורים חיצוניים

קטגוריה:סופרים נורווגים
קטגוריה:נורווגים שנולדו ב-1956
קטגוריה:נורווגים שנפטרו ב-2025
אבז'אנדה

**אָבֵזָ'אנֵדָה** (בספרדית: **Avellaneda**) היא עיר בפרובינציית בואנוס איירס שבארגנטינה, המשמשת גם בירתה של נפת אבז'אנדה. העיר גובלת בנהרות ריו דה לה פלטה מצפון-מזרח ומטאנסה מצפון-מערב. נהר מטאנסה מהווה את הגבול בינה לבין בואנוס איירס, ומספר גשרים מחברים ביניהן. בנוסף, היא גובלת בערים דוק סוד במזרח, פיניירו וחרלי במערב וסרנדי בדרום. אבז'אנדה היא חלק ממטרופולין גראן בואנוס איירס, ובשנת 2001 התגוררו בה כ-24 אלף תושבים, מתוך כ-316 אלף בנפה כולה.

האזור בו שוכנת העיר נכבש על ידי הספרדים ב-1620. ב-1731 הוקמו במקום מספר צריפים, בסמוך לנמל טבעי בנהר הריו דה לה פלטה. ב-1784 סופח האזור לעיר קילמס, וב-1791 נחנך גשר ראשון מעל נהר מטאנסה, גשר גאלווס, שהקל על המעבר לבואנוס איירס.

ב-7 באפריל 1852 הוקמה העיירה באופן רשמי, בצו של המושל חואן מנואל דה רוסאס, בשם בראקאס אל סור (Barracas al Sur; מילולית: "בקתות הדרום"). העירייה כוננה ארבע שנים מאוחר יותר, ב-1856, וב-23 באוקטובר 1895 ניתן לה מעמד של עיר.

ב-1904 שונה שמה של בראקאס אל סור, והיא נקראה על שמו של ניקולאס אבז'אנדה, נשיא ארגנטינה בין השנים 1874 ל-1880.

אבז'אנדה מהווה מרכז תעשייתי, וככזה היא אחד ממרכזי התעסוקה החשובים במטרופולין. פועלים בה, בין היתר, מפעלי טקסטיל, מפעלים לאריזת בשר, בתי זיקוק, תעשיית מטלורגיה ושווקים לתוצרת חקלאית. כמו כן, היא מרכז תעבורת רכבות.

העיר ידועה גם בשל היותה בית לשניים ממועדוני הכדורגל הגדולים בארגנטינה, אינדפנדיינטה וראסינג קלוב.

## קישורים חיצוניים

* 
* אתר העירייה 

*
קטגוריה:פרובינציית בואנוס איירס: ערים
קטגוריה:יישובים שהוקמו ב-1852
רלוקסיפן

**רלוקסיפן** (באנגלית **Raloxifene**) היא תרופה אוראלית המשווקת גם תחת השם **אוויסטה** ושייכת לקבוצת התרופות SERM (תרופות המווסתות סלקטיבית את קולטני האסטרוגן). רלוקסיפן משפיעה על פעילות הורמון האסטרוגן על העצמות וכן על חוסר פעילות האסטרוגן על הרחם והחזה. התרופה משמשת כתרופת מניעה למחלת דלדול עצמות (אוסטאופרוסיס) אצל נשים הנמצאות בגיל המעבר.

בשנת 2006 המכון הלאומי האמריקאי לסרטן הכריז כי רלוקסיפן היא תרופה אפקטיבית כמו טמוקסיפן בהפחתת הסיכוי לחלות בסרטן השד אצל נשים בגיל העמידה הנמצאות בסיכון. תופעת לוואי שלילית של טמוקסיפן היא הגברת הסיכוי לחלות בסרטן הרחם ולעומתה רלוקסיפן גורמת לפחות מקרים של סרטן הרחם. טמוקסיפן מגדילה את הסיכוי לחלות בקטרקט, זאת בניגוד לרלוקסיפן.

ב-14 בספטמבר בשנת 2007 הכריז מנהל המזון והתרופות האמריקאי (ה-FDA) כי רלוקסיפן היא תרופה מאושרת המפחיתה את הסיכוי לחלות בסרטן השד עבור נשים בגיל העמידה עם בעיית דלדול עצמות ועבור נשים בגיל העמידה הנמצאות בסיכון.

התרופה משווקת בישראל תחת השם EVISTA המיוצרת על ידי חברת התרופות הבינלאומית אלי לילי. כמו כן, התרופה משווקת תחת השם רלוקסיפן על ידי חברת התרופות הישראלית טבע.

התרופה כלולה בסל הבריאות של מדינת ישראל החל משנת 2003 וניתנת רק באמצעות מרשם מרופא מומחה.

## הרכב ותיאור כימי

ההידרוכלוריד (HCl) רלוקסיפן הוא בעל ההרכב האמפירי C28H27NO4S•HCl, בעל המסה המולקולרית 510.05 גרם/מול. רלוקסיפן הוא חומר מוצק בעל צבע חום בהיר המסיס מעט במים.

תרופות מסוג SERM, וביניהן גם רלוקסיפן, מחקים את פעולת הורמון האסטרוגן ברקמות מסוימות בגוף ומבטלות את השפעת האסטרוגן ברקמות אחרות.

## יעוד התרופה

שמאל|ממוזער|חבילת כדורים של רלוקסיפן

רלוקסיפן מיועדת עבור טיפול ומניעה של דלדול עצמות עבור נשים בגיל המעבר. בנוסף התרופה משמשת כטיפול מונע המפחית את הסיכוי לחלות בסרטן השד.

במקביל לשימוש ברלוקסיפן עבור טיפול והמניעה בדלדול עצמות יש לקחת תוספי מזון או לאכול מאכלים העשירים בסידן וויטמין D על בסיס יומי.

## הגבלות ואיסורים

חל איסור על נשים המניקות או על נשים בהריון לעשות שימוש בתרופה.
נשים עם היסטוריה של פקקת (תרומבוזיס) או תסחיף ריאתי ידועות כרגישות יותר לתרופה.

## תופעות לוואי

גלי חום והתכווצויות בשרירי הרגליים הן מבין תופעות הלוואי הנפוצות של רלוקסיפן.

כמו כן, רלוקסיפן עלולה לגרום לעיתים רחוקות להיווצרות קרישי דם ברגליים, ריאות או בעיניים. תופעות לוואי נוספות העלולות להתרחש עם לקיחת התרופה הן נפיחות וכאבים ברגליים, קשיי נשימה, כאבי חזה ובעיות ראייה. רלוקסיפן היא תרופה טרטולוגית ולכן עלולה לגרום לפגמים ביילודים של נשים אשר לקחו את התרופה בזמן היריון.

במחקר אשר פורסם בשנת 2006 בכתב העת הרפואי ניו אינגלנד נמצא כי התרופה הגבירה את הסיכוי לפתח התקף לב וקרישי דם יותר מאשר תרופת הפלצבו באותו הניסוי.

## שילוב התרופה כטיפול במחלת הסרטן

במחקרים שבוצעו בשנת 2006 עלה כי רלוקסיפן מפחיתה משמעותית את הסיכוי לחלות בסרטן השד ואת הסיכוי לפתח שברים בחוליות. עם זאת, השפעת התרופה על מחלות קרדיו-וסקולריות, הקשורות למחזור הדם, עדיין לא ברורה בצורה מוחלטת.

בשנת 2007 התרופה אושרה רשמית על ידי מנהל התרופות והמזון האמריקאי כתרופה המונעת התפתחות של סרטן השד אצל נשים אחרי גיל המעבר.

## סינתזה כימית

600px

## קישורים חיצוניים

* רלוקסיפן באתר משרד הבריאות

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרופות לטיפול בגידולים
קטגוריה:תרופות לפי א'-ב'
קטגוריה:סרטן השד
קטגוריה:הורמונים
רככת בית הקול

**רככת בית הקול** (באנגלית: **Laryngomalacia**) היא הסיבה השכיחה ביותר לסטרידור בתינוקות, שבה סחוסי הגרון קורסים בזמן שאיפה, וגורמים לחסימת דרכי הנשימה.

## סיבות
הסיבה להופעת רככת בית הקול איננה ידועה. ייתכן כי קיים איחור בהבשלה של סחוסי הגרון הגורמת לגמישות יתר של סחוסים אלה. כמו כן, נמצא כי טונוס הגרון והתפקוד התחושתי-מוטורי שלו אינם תקינים ברככת בית הקול.

## סימנים
הסימנים הראשונים מופיעים בדרך כלל בשבועות 2-4 לאחר הלידה. התינוקות משמיעים קול רעש גבוה (המכונה סטרידור) בעת שאיפת אוויר. אופייני שרעש זה מתחזק בזמן בכי, אכילה ושכיבה על הגב.

## אבחנה
האבחנה נעשית על פי ההיסטוריה הרפואית ובדיקת בית הקול באמצעות צינור דק וגמיש המכיל סיבים אופטיים. הבדיקה מתבצעת בערנות כאשר הצינור מוחדר דרך האף. 

באופן כללי ניתן לזהות בבדיקה 5 סוגים של רככת בית הקול:

א. צניחה פנימה של הקפלים הארי-אפיגלוטיים בזמן שאיפה.

ב. מכסה בית קול (אפיגלוטיס) ארוך וצינורי.

ג. תמט קדמי ומדיאלי של סחוסי האריתנואיד.

ד. צניחה אחורית של מכסה בית הקול כנגד הדופן האחורית של הלוע, או תמט תחתון של מכסה בית הקול לכיוון מיתרי 
הקול.

ה. קפלים אריאפיגולטיים קצרים.

## מהלך
בדרך כלל הסימנים מתגברים בחודשים הראשונים לחיים, ולאחר מכן נחלשים בהדרגה עד העלמות מוחלטת בגיל 18 עד 24 חודשים.
במרבית המקרים תתרחש הבראה עצמונית כך שלא נדרש כל טיפול פרט למעקב.
יחד עם זאת, חלק קטן מהתינוקות (כ-5 אחוז) סובלים מהפרעות קשות יותר, בהם הפרעות אכילה, קושי נשימתי ניכר ודום נשימה בשינה, והם יצטרכו לעבור טיפול ניתוחי.

## טיפול ניתוחי
הטיפול בניתוח מתבצע בהרדמה כללית באמצעות מיכשור המוכנס לבית הקול דרך הפה. במהלך הניתוח מבצעים חיתוך דו-צדדי של קפלי הרירית המחברים בין סחוס האריטנואיד לבין סחוס מכסה בית הקול (אפיגלוטיס). לעיתים נדרש גם חיתוך של השוליים הצדדיים של סחוס מכסה בית הקול. החיתוך מתבצע באמצעות קרן לייזר או מספריים מתאימים. שיעור ההצלחה של הטיפול הניתוחי הוא גבוה ביותר.

## ראו גם
* בית הקול
* רפואת אף אוזן גרון

## קישורים חיצוניים

* רככת בית הקול באתר eMedicine

## הערות שוליים

קטגוריה:אף אוזן וגרון
ורנר פרירס

**ורנר פרירס** (בגרמנית: **Werner Freers**; נולד ב-19 ביולי 1954) הוא איש הבונדסוור ומאז 10 בדצמבר רמטכ"ל המפקדה העליונה של בעלות הברית באירופה.
## חייו
קיבל הכשרה בחינוך באוניברסיטת המבורג. ב-1974 התגייס לצבא ולמד טיסה. ב-1978 הוכשר כטייס מסוקים ושירת בחיל האוויר הגרמני כטייס מסוקים משנת 1979 עד 1980 לאחר מכן עבר לפיקוד 1 של הלופטוואפה והוסיף וכיהן שם עד 1982 כקצין ראשי לתפעול והדרכה לאחר מכן הועבר למיניסטר הטייסת 101 עד 1983.

ב-1987 סיים קורס במכללת צוות בהמבורג ב-1992 קיבל תפקיד במטה המשותף של הכוחות המזוינים שבו כיהן עד 1997. ב-1994 הוצב בבגדאד במסגרת משימה של האו"ם לפקח על השמדת הטילים של סדאם חוסיין. ב-1995 יצא למשימה שמטרתה הייתה חילוץ והגשת עזרה רפואית לפקחי האו"ם יחד אתו פיקד על המשימה הנס פטר פון קירשבאך. המשימה הוכתרה בהצלחה.

תמך בסיוע הגרמני לפלישה לאפגניסטן ובתקופות מסוימות פיקד על שלושה רבעים מהחיילים הגרמנים שהוצבו שם. ב-2003 פיקד על החטיבה הרב לאומית של קאבול. ב-2007 קיבל דרגת אלוף. בשנים 2010-2012 כיהן בתפקיד של "Inspector of the Army" (החליף את ברונו קרסדורף בשנת 2012). ב-10 בדצמבר 2012 מונה לרמטכ"ל כוחות בעלות הברית באירופה.

נשוי ואב לשלושה ילדים.

## קישורים חיצוניים

קטגוריה:גנרלים בבונדסוור
קטגוריה:גרמנים מעוטרי אות לגיון ההצטיינות
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1954
עכן (סוג)

**עכן** (שם מדעי: *Cerastes*) הוא סוג של נחש ארסי בתת-משפחת הצפעונים. הוא נפוץ באזורי מדבר מצפון אפריקה מזרחה עד לחצי האי ערב ואיראן. קיימים שלושה מינים המוכרים בסוג זה, שאת כולם ניתן למצוא בישראל.

## תיאור
העכן הוא נחש קטן, עם אורך ממוצע של קצת פחות מ-50 ס"מ, אך בעל מבנה מוצק. הראש רחב, שטוח ונבדל מן הצוואר. הראש מכוסה בקשקשים קטנים כאשר במינים מסוימים מופיעים כמעין קרניים מעל העיניים. החוטם קצר והעיניים רחבות ובגודל קטן עד בינוני. הגוף קצר ומוצק והזנב קצר. 

למרות שעכנים מכונים בדרך כלל "צפעים מקורננים", רק לשני המינים הגדולים יותר, עכן חרטומים ועכן גדול, יש קרניים, וגם במינים אלו, לא בכל הפרטים הם קיימים. ייתכנו פרטים ללא קרניים אפילו בין פרטים מאותה השרצה. 

כאשר קיימת, הקרן בנויה מקשקש אחד ארוך, דמוי קוץ, המצוי מעל כל עין. הקרניים שכיחות יותר בפרטים שחיים באזורי מדבר חוליים לעומת פרטים מאזורי מדבר סלעיים.

## מרחב גאוגרפי
העכן מצוי במדבריות של צפון אפריקה מזרחה דרך חצי האי ערב ועד איראן במערב. הנגב משמש כמין אזור חציצה בין 3 המינים של העכן, וכולם מצויים בו.

## התנהגות ותזונה
העכן הוא נחש לילי שוכן קרקע, שלעיתים קרובות מתחבא על ידי התחפרות בחול. למרות שלרוב מתוארים כאיטיים, נחשים אלו מסוגלים לנוע בתנועה צידית. כאשר הם נעים כך, הם מסוגלים לנוע במהירות על החול.

הנחש לא ידוע כבעל מזג חם, אך כאשר הוא מאוים הוא לרוב יעבור למצב סלילי דמוי "C", בו קשקשיו יתחככו זה בזה וייצרו רעש מרתיע (בדומה לאפעה) וישיב מלחמה.

העכן צד מן המארב, שקוע בחול, ממתין לטרף שיעבור לידו. התזונה שלהם כוללת בעיקר מכרסמים, לטאות וציפורים.

שלושת המינים של העכן מטילי ביצים. הביצים של עכן קטן בוקעות שעות לאחר ההטלה, בעוד הביצים של שני המינים האחרים בוקעות שבועות אחרי.

## ארס
בניגוד לאפעה, בעל המראה הדומה, לעכן אין מזג רגזני, וארסו לא ארסי כמו זה של האפעה. הכשה יכולה להיות כואבת ותמיד צריך להתייחס אליה ברצינות. אולם, מעט ארס מוזרק, ומספר מועט בלבד של מקרי מוות מוכרים. רוב הנשיכות קורות באזור סואץ.

## מיון
סוג זה כולל, נכון למאי 2025, 3 מינים. 
* תת-משפחה צפעונים (Viperinae)
** סוג **עכן** (*Cerastes*)
*** מין עכן חרטומים (*Cerastes cerastes*)
*** מין עכן גדול (*Cerastes gasperettii*)
*** מין עכן קטן (*Cerastes vipera*)

## קישורים חיצוניים

* 

* 

## הערות שוליים

קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:צפעונים
תסמונת פארא-נאופלסטית

**התסמונת הפארא-נאופלסטית** (או: **הסינדרום הפארא-נאופלסטי**) – התבטאות או סימפטום הנובע מנוכחותו של סרטן בגוף, אך לא מנוכחותם המקומית של תאים סרטניים. תופעות אלה מתווכות על ידי גורמים הורמונים או ציטוקינים, המופרשים על ידי תאי הגידול או כתגובה חיסונית נגד גידול. הסינדרום שכיח בקרב אנשים מבוגרים (בדרך כלל בשנות השישים לחייהם), ונפוץ ביותר במקרים של סרטן הריאות, השד, השחלות או מערכת הלימפה (לימפומה). לעיתים הסימפטומים של התסמונת הפארא-נאופלסטית מופיעים לפני אבחונו של הסרטן, לכן מניחים שהוא אחד מתהליכי התפתחות המחלה. בפרדיגמה הזו, תאים סרטניים יוצרים אנטיגנים בעלי רקמה מוגבלת (כגון חלבוני עצבים), אשר מעוררים תגובה חיסונית נגד הגידול. תגובת-נגד חיסונית עשויה להיות יעילה באופן חלקי, ולעיתים נדירות, יעילה לחלוטין בדיכוי התפתחות הגידול והסימפטומים שלו. במקרים כאלה, החולים יוחזרו לטיפול קליני, כשהתגובה החיסונית של הגידול עוברת את סף העמידות והגידול מתחיל לתקוף את רקמת התא הרגילה. תהליך זה מתבטא בגוף בצורת חלבון (למשל: חלבון עצבי), וכך מתגלה בבדיקות רפואיות.

## סיווג
ניתן לסווג את התסמונת הפארא-נאופלסטית לארבע קטגוריות: האנדוקרינית, נוירולוגית, מוקוקוטנאוס והמטולוגיות, גם כן עוד שאינם שייכים להקבוצות שנזכרו :

## תסמונת פארא-נאופלסטית נוירולוגית (של מערכת העצבים)
צורה הרסנית במיוחד של התסמונת הפארא-נאופלסטית היא קבוצת הפרעות המסווגות כהפרעות פארא-נאופלסטיות נוירולוגיות (PNDs). הפרעות אלה משפיעות על מערכת העצבים המרכזית או ההיקפית. חלקן ניווניות, על אף שאחדות (כגון LEMS) עשויות להשתפר תוך טיפול במחלה או בגידול.

הסימפטומים של התסמונת הפארא-נאופלסטית הנוירולוגית יכולים להיות אטקסיה (קשיים בהליכה ואיזון), סחרחורת, ניסטגמוס (תנועות עיניים לא רצוניות מהירות), קושי בבליעה, אובדן מסת שרירים, אובדן קואורדינציה מוטוריקה עדינה, דיבור לא ברור, אובדן זיכרון, בעיות ראייה, הפרעות בשינה, דמנציה, התקפים ואובדן תחושה בגפיים.

סוגי הסרטן הנפוצים ביותר הקשורים לתסמונת הפארא-נאופלסטית הנוירלוגית הם: סרטן השד, סרטן השחלות וסרטן הריאות, אך גם סוגים רבים אחרים של סרטן יכולים לייצר סימפטומים פארא-נאופלסטיים.

אפשרויות הטיפול כוללות:
# טיפולים לחיסול הסרטן הבסיסי, כגון: כימותרפיה, הקרנות או ניתוח.
# טיפולים להפחתת או האטת הניוון העיצבי.

במקרה של הופעת הסינדרום, אבחון וטיפול מהיר בחולה הוא קריטי, ומשפיע באופן ישיר על סיכויי ההחלמה. מאחר שהפרעות אלה הן נדירות יחסית, חשוב שחולי ה-PNDs יתייעצו עם מומחה בעל ניסיון באבחון וטיפול בתסמונת פארא-ניאופלסטית נוירולוגית.

## ראו גם
*סרטן
*סרטן הריאות
*סרטן השחלה
*סרטן השד
*נוירולוגיה
*הפרעות קשב
*אטקסיה
*קואורדינציה

## קישורים חיצוניים
*אגודת המלחמה בסרטן (ישראל)
*National Institute of Neurological Disorders and Stroke
*Medical Books Online
*The National Center for Biotechnology Information

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטן
קטגוריה:אונקולוגיה
קאטיבולקוס

**קאטיבולקוס** (בלטינית: **Cativolcus**; מת ב-53 לפנה"ס) היה מלך של שבט האבורונים שישב בין נהר הריין לנהר המז (בסביבת בלגיה המודרנית). קאטיבולוקוס מלך יחד עם אמביוריקס וניהל עמו מערכה נגד הכיבוש הרומאי בחורף 54 לפנה"ס. המרד היה מוצלח בתחילה עם ניצחון מוחץ לכוחות האבורונים בקרב אטואטוקה. אולם בשנה שלאחר מכן, 53 לפנה"ס, יוליוס קיסר אסף צבא גדול לדכא את המרד הבלגי ולהשמיד את שבט האבורונים. קאטיבולקוס, שהיה כבר איש זקן שלא היה בכשירות גופנית להילחם ולהוביל את אנשיו לבריחה מאנשיו של קיסר, בחר להתאבד על ידי לגימת רעל שהופק מטקסוס מעונב, לאחר שקילל את אמביוריקס על הרעה שהביא על שבט האבורונים.

## ראו גם
* אמביוריקס

## לקריאה נוספת
* גאיוס יוליוס קיסר, **[[מלחמת גאליה (ספר)|מלחמת גאליה]]** תרגום מלטינית, מבוא והערות משה ליפשיץ. ירושלים, הוצאת כרמל, תשע"ב (2011). (גרסה דיגיטלית של הספר בפרויקט גוטנברג) 
* יוליוס קיסר, **[[מלחמת גאליה]]** בשבעה ספרים, בצירוף ספר שמיני מאת אולוס הירטיוס. תרגם מן המקור הרומי והוסיף מבוא, הערות ומפתח שמות: נ' רבן, תל אביב, יבנה, תשי"ט (1958).
* **[http://www.perseus.tufts.edu/hopper/text?doc=Perseus:text:1999.04.0104:entry=cativolcus-bio-1 קאטיבולקוס]**, מאמר על המצביא הגאלי מתוך מילון לעת העתיקה, William Smith. A Dictionary of Greek and Roman biography and mythology. London. John Murray: printed by Spottiswoode and Co., New-Street Square and Parliament Street.

## הערות שוליים

קטגוריה:בלגים (עם עתיק)
קטגוריה:שבטים גרמאניים
קטגוריה:אישים שחיו במאה ה-1 לפנה"ס
קרב אטואטוקה

**קרב אטואטוקה** הוא קרב שהתרחש בסתיו שנת 54 לפנה"ס בין כוחות של השבט הגאלי האבורונים לבין כוחות הצבא הרומי ששהה באזור גאליה בלגיקה, כחלק ממערכת הכיבוש הארוכה שניהל יוליוס קיסר בגאליה. הקרב נערך ככל הנראה בעמק גיר ליד העיר טנגרן שבבלגיה המודרנית. כוחותיהם של האבורונים הפתיעו במארב את כוחות הרומאים ששהו בעמק לתקופת החורף. שני הלגאטוסים הרומיים שפיקדו על כוחות רומי באזור מטעם יוליוס קיסר לוקיוס אורונקוליוס קוטה (בלטינית: Lucius Aurunculeius Cotta) וקווינטוס טיטוריוס סבינוס (בלטינית: Quintus Titurius Sabinus), נהרגו בקרב. התבוסה בקרב איימה ליצור תסיסה בקרב שאר השבטים הכבושים באזור, ולפיכך תגובתו המהירה של יוליוס קיסר לא איחרה להגיע, בניגוד לציפיותיהם של מנהיגי האבורונים אמביוריקס וקאטיבולקוס ששיערו שהרומאים לא ימהרו להגיב בזמן החורף ויחכו לקיץ.

## רקע לפרוץ הקרב
לקראת חורף 54 - 53 לפנה"ס חילק יוליוס קיסר את צבאו לחלקים ופיזר אותו ברחבי גאליה במחנות חורף במקום לרכזו בנקודה אחת. תבואת השדות של אותה שנה הייתה דלה וקיסר לא רצה להעיק על האוכלוסייה בריכוז כל הצבא במקום אחד. כדי לשמור על השקט בחבלי הארץ הבלגים, שהוכנעו בשנת 57 לפנה"ס והיו ידועים באופיים הלוחמני, הוצב חלק ניכר מהיחידות בשטחיהם. החשש הרומאי מפני מרידה בלגית התאמת. הבלגים אשר כעסו על הדרישה לספק לכוחות הרומאים אחוז מתבואתם, במיוחד על רקע היבול הדל של אותה שנה, פתחו במרד רבתי. לא היה זה מרד מאורגן של כל הבלגים תחת פיקוד והנהגה מרכזיים, אלא התקוממות כללית של הבלגים שפעלו ללא תיאום. העדר התיאום החליש את ההתמרדות, וסייע לקיסר להשתלט עליו.

האבורונים (Eburones) היו השבט הראשון שמרד, מפקדיהם היו: אמביוריקס (Ambiorix) וקאטיבולקוס (Catuvolcus). שני אלה טמנו מלכודת לחיל הרומי הגדול שחנה בשטחם. החיל הורכב מהלגיון ה-14 ו-5 קוהורטות נוספות (סדר גודל של לגיון וחצי) ייתכן שכוחות נוספים שהו יחד עם הלגיון, ובסך הכל מנה הכח הרומי כ-6,000 עד 8,000 חיילים תחת פיקודם של שני הלגאטים קווינטוס טיטוריוס סבינוס (Quintus Titurius Sabinus) ולוקיוס אורונקוליוס קוטה (Lucius Aurunculeius Cotta).

## מהלך הקרב
האבורונים טמנו מלכודת לסבינוס ולקוטה: בהתחלה תקפו את מחנם המבוצר. התקפה זו נהדפה בקלות על ידי הרומאים. לאחר מתקפה זו, אמביוריקס הגיע למחנה הרומאי וטען כי מדובר באנשים סוררים שלא ניתן לשלוט בהם. אמביוריקס הציג עצמו כנאמן לרומאים, וכי גונבה שמועה לאוזניו שמתארגנים כוחות רבים של מורדים העומדים לתקוף את המחנה הרומי בקרוב. לפיכך הציע אמביוריקס לרומאים מעבר חופשי, כשהוא עצמו יתלווה אליהם, כדי להעביר את הרומאים דרך מעבר בטוח לעבר מושבם של לגיונות רומים אחרים שחנו במרחק מה מהמחנה שלהם. לאחר התייעצות ביניהם, הלגאטים הסכימו להצעתו וארגנו את אנשיהם לעבור למחנה הסמוך. אמביוריקס הוביל אותם דרך גיא צר, שבו טמנו האבורונים מארב לרומאים. בקרב שהתפתח במקום הפתיעו האבורונים את הרומאים וטבחו כמעט בכולם. הלגאטים נהרגו בשדה הקרב, וקבוצה של חיילים ששמרו על מבנה צבאי של חיפוי ותקיפה, הצליחו לברוח משדה הקרב ושבו למחנה שהיה במרחק של כ-2 ק"מ ממקום הקרב. החיילים שחזרו למחנה, הדפו את האבורונים עד לרדת החשכה, ואז בחרו בהתאבדות על פני האפשרות של כניעה וטבח נוסף בידי האבורונים עם עלות השחר.

## ראו גם
* מלחמת גאליה
* אמביוריקס

## לקריאה נוספת

* Adrian Goldsworthy, *Caeser - The life of Colossus*. Yale university press, 2006


## קישורים חיצוניים

## הערות שוליים




אטואטוקה
מו"ר (מבחן)

**מו"ר** הוא מבחן שנקרא גם "מערכת מיון ללימודי רפואה". המבחן מיועד למועמדים לבתי הספר לרפואה בישראל במסלול השש שנתי (למעט באוניברסיטת בן-גוריון) אשר עומדים בתנאי הסף (גיל, ציון פסיכומטרי, בגרויות וכו') והוא מחליף את הראיון האישי שהיה נהוג בעבר. בחינת מו"ר היא באחריות המרכז הארצי לבחינות ולהערכה. המתמיינים לאוניברסיטה העברית מזומנים למבחן כמעט זהה במתכונתו הקרוי "מרק"ם".

## מטרת הבחינה
מערכות המיון ללימודי רפואה נועדו לאפיין את המועמדים על פי משתנים אישיים שאינם נמדדים בבחינות הבגרות ובבחינה הפסיכומטרית, כגון כישורי תקשורת בין-אישית, מודעות עצמית, בגרות והיכולת להתמודד עם מצבים שונים. המועמדים מוערכים על סמך התנהגותם, דעותיהם, עמדותיהם ותיאורי החוויות שהציגו.

## מבנה הבחינה
בחינת מו"ר מורכבת משני חלקים שנערכים בימים שונים:
#חלק השאלונים – מורכב משאלון ביוגרפי ושאלון שיפוט והחלטה. השאלות בשאלונים הן שאלות פתוחות, ועל המועמדים לכתוב את התשובות לשאלות בכתב יד במקום המיועד לכך בחוברת השאלון. את התשובות יעריכו מומחים שהוכשרו להעריך שאלונים מסוגים אלו.
#חלק מרכז ההערכה – מורכב משמונה תחנות של סימולציות, ראיונות אישיים ותחנות דיון בסוגיות רפואיות. יום התחנות מתקיים במרכז לסימולציה רפואית שברמת גן. במרכז ההערכה יעריכו את המועמדים חברי סגל של בתי הספר לרפואה. המעריכים הוכשרו להעריך בתחנות מסוג זה.

## הציון בבחינה
הציון במבחן מו"ר נע בין 150 ל-250. ממוצע הציונים הוא 200 וסטיית התקן היא 20. הציון מועבר למועמד ולפקולטה. כל פקולטה מנהיגה תנאי סף שונים.

## קישורים לשאלות לדוגמה
* שאלון ותחנות - מקוצר
* שאלון ביוגרפי 2013

קטגוריה:מבחנים סטנדרטיים
מבחן קצר לאבחון מנטלי

**המבחן הקצר לאבחון מנטלי** (באנגלית: MMSE – Mini–mental state examination, נקרא בקיצור גם "מיני מנטל") הוא כלי אשר נמצא בשימוש רחב לצורך אבחון מצב קוגניטיבי, ובייחוד לצורך אבחון דמנציה. כמו כן, הוא משמש כדי להעריך את חומרת הפגיעה הקוגניטיבית, ומאפשר לעקוב אחר מהלך השינויים הקוגניטיביים אצל אדם לאורך זמן, ובכך הופך אותו לכלי יעיל לתיעוד תגובתו של אדם לטיפול.

המבחן, שאורך כ-10 דקות וציונו נע בטווח 0–30, בוחן יכולות כגון: התמצאות, קשב, זיכרון לטווח קצר ומיידי, שפה, ויכולת לעקוב אחר פקודות מילוליות וכתובות פשוטות.

המבחן הקצר לאבחון מנטלי פורסם לראשונה ב-1975, כנספח למאמר שנכתב על ידי מרשל פ' Folstein, סוזן Folstein, ופול ר' מקיו. הוא יצא לאור בכרך 12 של העיתון למחקר פסיכיאטרי ( "Journal of Psychiatric Research").

אין זה האמצעי היחיד להערכה קוגניטיבית וניתן להיעזר במבחנים נוספים כגון: מבחן ציור שעון, מבחן Mini-Cog, ומבחן MoCA.

## מבנה המבחן

## פענוח המבחן
ברוב המקרים, ציון של 24 ומעלה נחשב למצב נורמלי. מתחת למספר זה, הציון הכולל יכול להעיד על פגיעה קוגניטיבית חמורה (9 נקודות ומטה), בינונית (10–18 נקודות) או מתונה (19–24 נקודות).
מאחר שאופן ביצוע המבחן מושפע גם מקריטריונים של גיל ושל רמת השכלה, הציון שנחשב נורמלי שונה עבור קבוצות שונות:

# עבור השכלה עד כיתה ד':
#* בגיל 18–69: 22-25
#* בגיל 70–79: 21-22
#* מעל גיל 79: 19-20
# השכלה עד כיתה ח':
#* בגיל 18–69: 26-27
#* בגיל 70–79: 25
#* מעל גיל 79: 23-25
# השכלה תיכונית:
#* בגיל 18–69: 28-29
#* בגיל 70–79: 27
#* מעל גיל 79: 25-26
# השכלה אקדמאית:
#* בגיל 18–69: 29
#* בגיל 70–79: 28
#* מעל גיל 79: 27

## קישורים חיצוניים
* הערכה קוגניטיבית בגיל המבוגר במסגרת רפואה ראשונית: מבחנים שימושיים לסיקור, באתר מדיקל מדיה
* 
* מחקר עוקבה קושר בין זיהומים לדמנציה, באתר doctorsonly
* אנמיה בקשישים היא גורם סיכון אפשרי להתפתחות דמנציה, כתבה בנושא פרסום מכתב העת Neurology, באתר e-med
* 

קטגוריה:ערכים שבהם תבנית בריטניקה אינה מתאימה
קטגוריה:פסיכיאטריה
קטגוריה:נוירולוגיה
קטגוריה:דמנציה
חליפין בהסכמה

**חליפין בהסכמה** מתארים פעולות סחר בשוק על ידי מוכרים וקונים אשר מתבצעות מתוך רצון חופשי. אם הסחר לא היה מועיל לקונה ולמוכר גם יחד, הרי לא היה מתבצע - ולכן מצב הסוחרים טוב יותר לאחר ביצוע העסקה מאשר לפניה.

חליפין בהסכמה הם גם השערה בסיסית שנעשתה על ידי כלכלנים נאו-קלאסיים. כלומר, כאשר כלכלנים נאו-קלאסיים (מהזרם המרכזי) מעלים תאוריות לגבי העולם, הם מניחים שמבוצעים חליפין בהסכמה. בהתבסס על הנחה זו, כלכלנים בזרם המרכזי מסיקים על מגוון השלכות חשובות כמו: שפעילות השוק יעילה, שלסחר חופשי יש השפעה חיובית וששווקים בהם גורמים כלכליים פועלים בהסכמה הם טובים יותר. יש לציין שנקודת המוצא של חליפין בהסכמה מוציאה מכלל אפשרות התכנות ניצול. כלכלנים מרקסיסטים, אחת האלטרנטיבות העיקריות לכלכלה נאו-קלאסית מניחים מראש ניצול. ניתן להצהיר שכלכלה אינה יכולה לבחון בצורה אובייקטיבית קיום ניצול של קבוצה על ידי קבוצה אחרת. זהו אחד החסרונות הבולטים של תחום מחקר זה.

כלכלנים מהזרם המרכזי הראו שחליפין בהסכמה מסייעים יותר ליעילות כלכלית מחליפין המוכתבים על ידי ממשלות. מצד שני, אין בסיס תאורטי לטעון שחליפין שהם לא בהסכמה בחלקם או במלואם עדיפים על פני הסדרים אחרים כמו  הכתבה ממשלתית.

חליפין בהסכמה נמצאים בשורש הטיעונים לגבי מוסריותם של שווקים. ליברטריאנים לעיתים מצביעים על מוסריות כמו גם על יעילות חליפין בהסכמה לטעון כנגד הכתבה ממשלתית כול צורות מיסוי רבות. מוסריותם של שווקים, אפילו של אלה אשר לעיתים רחוקות דבקים בחליפין בהסכמה נמצאים במחלוקת תמידית.

קטגוריה:גלובליזציה
בראבו (ערוץ טלוויזיה)

**בראבו** (באנגלית: **Bravo**) הוא ערוץ טלוויזיה בכבלים ובלוויין אמריקאי בסיסי, שנמצא בבעלות NBCUniversal. בתחילה, הערוץ התמקד בתוכניות העוסקות באמנות יפה ובקולנוע; כיום הערוץ משדר תמהיל של תוכניות מציאות המיועדות בעיקר לקהל של נשים בגילאים 25-54, יחד עם סדרות רכש (בעיקר סדרות דרמה וסרטי קולנוע מיינסטרימיים).

משרדי החברה של בראבו נמצאים בבניין ג'י אי בעיר ניו יורק. אנדי כהן, שהוא גם המנחה של תוכנית האירוח הלילית של בראבו *Watch What Happens Live (מה קורה בלייב עם אנדי כהן)* ואשר יצר את הזיכיון "עקרות בית אמיתיות", משמש כסגן-הנשיא הבכיר של הפקה ותוכניות. נכון לחודש יוני 2013, בראבו מגיעה אל מעל 95 מיליון בתים בארצות הברית.

נכון לאוגוסט 2013, ערוץ בראבו שודר לכ-94,129,000 משקי בית אמריקאים (82.42% ממשקי בית עם טלוויזיה). הנתון המעודכן נכון לנובמבר 2023, עומד על כ-70 מיליון משקי בית, ירידה ניכרת בעשור האחרון.

## קישורים חיצוניים

## הערות שוליים

קטגוריה:ערוצי טלוויזיה אמריקאיים